CELEX: C2007/042/05
Language: sk
Date: 2007-02-24 00:00:00
Title: Vec C-40/05: Rozsudok Súdneho dvora (tretia komora) z  11. januára 2007 (návrh na začatie prejudiciálneho konania, ktorý podal Överklagandenämnden för Högskolan – Švédsko) – Kaj Lyyski/Umeå universitet (Voľný pohyb pracovníkov — Článok 39 ES — Prekážky — Odborné vzdelávanie — Učitelia — Odmietnutie prijať na školenie uchádzača zamestnaného v školskom zariadení iného členského štátu)

24.2.2007   
            
            
               SK
            
            
               Úradný vestník Európskej únie
            
            
               C 42/3
            
         Rozsudok Súdneho dvora (tretia komora) z 11. januára 2007 (návrh na začatie prejudiciálneho konania, ktorý podal Överklagandenämnden för Högskolan – Švédsko) – Kaj Lyyski/Umeå universitet
   (Vec C-40/05) (1)
   
   (Voľný pohyb pracovníkov - Článok 39 ES - Prekážky - Odborné vzdelávanie - Učitelia - Odmietnutie prijať na školenie uchádzača zamestnaného v školskom zariadení iného členského štátu)
   (2007/C 42/05)
   Jazyk konania: švédčina
   Vnútroštátny súd, ktorý podal návrh na začatie prejudiciálneho konania
   Överklagandenämnden för Högskolan
   Účastníci konania pred vnútroštátnym súdom
   
      Žalobca: Kaj Lyyski
   
      Žalovaná: Umeå universitet
   Predmet veci
   Návrh na začatie prejudiciálneho konania – Överklagandenämnden för Högskolan (Odvolacia komisia pre vyššie vzdelávanie) – Výklad práva Spoločenstva a najmä článku 12 ES – Školenie, ktorého cieľom je odstrániť nedostatok kvalifikovaných učiteľov v členskom štáte, určené pre učiteľov zamestnaných v školských zariadeniach, ktoré im umožňuje dosiahnuť potrebnú kvalifikáciu to, aby mohli získať zmluvu na dobu neurčitú – Odmietnutie prijať uchádzača, ktorý je štátnym príslušníkom tohto členského štátu, ale zamestnaný v školskom zariadení iného členského štátu
   Výrok rozsudku
   Právu Spoločenstva neodporuje to, aby vnútroštátna právna úprava, ktorá dočasne upravuje školenie určené na odstránenie nedostatku kvalifikovaných učiteľov v členskom štáte vyžadovala, aby uchádzači o uvedené školenie boli zamestnaní v školskom zariadení tohto štátu, avšak pod podmienkou, že vykonané uplatňovanie predmetného nariadenia nevedie k zamietnutiu prihlášky každého učiteľa, ktorý nie je zamestnaný takýmto zariadením, a to bez predbežného a individuálneho posúdenia uvedenej prihlášky, najmä pokiaľ ide o schopnosti uchádzača a možnosť kontrolovať praktickú časť nadobudnutého školenia, prípadne ho oslobodiť od jej výkonu.
   
      (1)  Ú. v. EÚ C 93, 16.4.2005.